Kako Koristiti AI modele u radu sa osjetljivim podacima na siguran i pametan način (Google Bard, OpenAI ChatGPT...)
Tags: ai, google, bard, chatgpt
Published: 2023-09-26 17:53:23

Korištenje AI modela je iznimno korisno, ali bitno je razumjeti kako pravilno hraniti AI model podacima.

S obzirom na brojna pitanja od prijatelja i kolega o načinima korištenja globalno dostupnih AI modela, odlučio sam napisati kratki blog post. U njemu ćemo naglasiti najvažnija pravila i savjete vezane za interakciju s AI modelima poput Google Bard-a i OpenAI ChatGPT-a.

Ovaj blog nije tehničke prirode. Cilj mu je objasniti širokoj populaciji različitih profila ključna pravila za rad s AI modelima.

Za one koji žele dublje uroniti u tematiku, preporučujem da istraže "Prompt Engineering", o čemu ćemo govoriti u budućim blog postovima.

Ubacivanje osjetljivih podataka u upite za Google Bard, OpenAI ChatGPT je ozbiljna greška s potencijalno velikim posljedicama.

Pod osjetljivim podacima mislimo na imena, prezimena, adrese, brojeve osobnih dokumenata, bankovnih kartica itd.

Evo nekoliko smjernica i najboljih praksi za rad s AI modelima:

Primjena u izoliranom okruženju: Ako je moguće, koristite verzije kao što su ChatGPT ili Google Bard u izoliranom okruženju. Tako ćete model pokretati unutar vaše kontrole, bez rizika od izlaska podataka.

Anonimizacija: Pri unošenju podataka u AI, razmotrite anonimizaciju ili pseudonimizaciju. Tako će, čak i kod nenamjerne izloženosti, podaci biti neidentifikabilni.

Maskiranje podataka: Koristite tehnike maskiranja da zamijenite osjetljive informacije, zadržavajući strukturu podataka ali bez stvarnih informacija.

Redovne provjere: Pregledavajte interakcije s AI-om i uspostavite mehanizam za monitoring, ali bez pohrane osjetljivih informacija u zapisima.

Pristup na osnovu uloga (RBAC): Ograničite pristup AI sistemu temeljem uloga unutar vaše organizacije.

Obuka i svijest: Osigurajte da korisnici i developeri budu svjesni pravila. Ne smiju unositi osjetljive podatke osim ako je to apsolutno nužno.

Prilagođavanje modela: Razmotrite fino podešavanje modela na specifičnim, nesenzitivnim podacima.

Politike zadržavanja podataka: Odredite koliko će se podaci čuvati i kada će se izbrisati ili anonimizirati.

Šifriranje podataka: Osigurajte šifriranje podataka u svim fazama - pri mirovanju i prijenosu.

Plan odgovora na incidente: Imajte plan za sigurnosne incidente, uključujući korake za rješavanje, istragu i obavještavanje.

Primjenom ovih praksi možete sigurno koristiti alate poput Google Bard-a i ChatGPT-a. Sada prelazimo na konkretne primjere:

## 10 primjera promptova za sigurno korištenje:

1. Umjesto: "Kako mogu platiti račun za svoj stan na [Adresa stanovanja]?"
Koristite: "Kako mogu platiti račun za struju online?"

2. Umjesto: "Koji su simptomi šećerne bolesti? Moj otac, [Ime oca], misli da možda ima dijabetes."
Koristite: "Koji su simptomi šećerne bolesti?"

3. Umjesto: "Imam sastanak u [Ime kompanije] na [Točna adresa]. Kako da se tamo najbolje odvezem?"
Koristite: "Kako se odvezem do centra grada iz predgrađa?"

4. Umjesto: "Moj sin, [Ime sina], ide u [Ime škole]. Koji su njegovi školski obaveze?"
Koristite: "Koje su općenite školske obaveze za osnovne škole?"

5. Umjesto: "Moja kreditna kartica s brojem [Broj kartice] je izgubljena. Što da radim?"
Koristite: "Što trebam učiniti ako izgubim kreditnu karticu?"

6. Umjesto: "Moj rođendan je [Tačan datum]. Kakav bitan dogadjaj se desio toga dana?"
Koristite: "Kakav bitan dogadjaj se desio dana [Tačan datum]?"

7. Umjesto: "Moje dijete, [Ime djeteta], ima poteškoća s matematikom, poteskoca sa paznjom i sl... Možeš li pomoći?"
Koristite: "Imam poteškoća s matematikom, poteskoca sa paznjom... Možeš li pomoći?"

8. Umjesto: "Moj broj telefona je [Broj telefona]. Kako mogu postaviti blokadu za neželjene pozive?"
Koristite: "Kako mogu postaviti blokadu za neželjene pozive na svom telefonu?"

9. Umjesto: "Živim u [Točna adresa]. Gdje je najbliža ljekarna?"
Koristite: "Gdje mogu pronaći ljekarnu u centru grada?"

10 Umjesto: "Ja sam [Ime i prezime]. Trebam savjete o karijeri u IT sektoru."
Koristite: "Trebam savjete o karijeri u IT sektoru."
 
Patern je isti, budite pametni i koristite inteligenciju na dohvat prstiju jako oprezno i jako pametno!

Sigurnost i privatnost podataka su od presudne važnosti u eri AI. Nadam se da će vam ovaj članak pomoći da bolje razumijete i primjenjujete najbolje prakse. Vaša sigurnost je vaš prioritet!

Za dodatna pitanja i informacije o AI, Data i Cloud tehnologijama, pridružite se našoj Google Developers Grupi u Sarajevu, naucite prakticno raditi kroz besplatne workshopove koje organiziramo u Sarajevu. [www.GDGSarajevo.org](www.GDGSarajevo.org)

Kemal C.